CELEX: 32011L0031
Language: bg
Date: 2011-03-07 00:00:00
Title: Директива 2011/31/ЕС на Комисията от 7 март 2011 година за изменение на Директива 91/414/ЕИО на Съвета с оглед стесняване на обхвата на употребата на активното вещество пиримифос-метил  Текст от значение за ЕИП

8.3.2011   
            
            
               BG
            
            
               Официален вестник на Европейския съюз
            
            
               L 61/18
            
         ДИРЕКТИВА 2011/31/ЕС НА КОМИСИЯТА
   от 7 март 2011 година
   за изменение на Директива 91/414/ЕИО на Съвета с оглед стесняване на обхвата на употребата на активното вещество пиримифос-метил
   (текст от значение за ЕИП)
   ЕВРОПЕЙСКАТA КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:
   
               (1)
            
            
               В член 5, параграф 5 от Директива 91/414/ЕИО се предвижда дадено включване да може да бъде преразглеждано всеки път, когато има основание да се счита, че критериите, посочени в параграфи 1 и 2 от посочения член, вече не се удовлетворяват.
            
         
               (2)
            
            
               С Директива 2007/52/ЕО на Комисията (2) пиримифос-метил беше включен като активно вещество в приложение I към Директива 91/414/ЕИО. Съгласно приложимата конкретна разпоредба, отнасяща се до това вещество, обаче се изискваше от нотификатора да представи допълнителни изследвания за потвърждаване на оценката на излагането на операторите.
            
         
               (3)
            
            
               На 22 септември 2009 г. нотификаторът представи такива изследвания на Обединеното кралство, определено за докладваща държава-членка по силата на Регламент (ЕО) № 451/2000 на Комисията (3).
            
         
               (4)
            
            
               Обединеното кралство направи оценка на тези проучвания и на 25 февруари 2010 г. представи на Комисията допълнение към проектодоклада за оценка, което бе изпратено за коментари до останалите държави-членки, до Европейския орган за безопасност на храните (ЕОБХ) и до нотификатора. Допълнението бе разгледано от държавите-членки и от Комисията в рамките на Постоянния комитет по хранителната верига и здравето на животните, в светлината на проектодоклада за оценка, което доведе до изготвянето на 28 януари 2011 г. на окончателната редакция на доклада на Комисията от 16 март 2007 г. за преглед относно веществото пиримифос-метил.
            
         
               (5)
            
            
               Проучванията, включени в доклада за преглед във вида, в който беше финализиран на 28 януари 2011 г., показват, че рискът за операторите е неприемлив при използването на преносими механични инструменти.
            
         
               (6)
            
            
               Като се вземат предвид проектодокладът за оценка, допълнението към него и получените от държавите-членки, ЕОБХ и нотификатора коментари, остава валидно заключението, че може да се очаква продуктите за растителна защита, съдържащи пиримифос-метил, да отговарят по принцип на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада за преглед на Комисията. Необходимо е обаче обхватът на включването на пиримифос-метил да се стесни, като се изключат приложенията му при използването на преносими механични инструменти.
            
         
               (7)
            
            
               Поради това е целесъобразно Директива 91/414/ЕИО да бъде съответно изменена.
            
         
               (8)
            
            
               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 31 октомври 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 ноември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 3
   При нужда държавите-членки изменят или отнемат в съответствие с Директива 91/414/ЕИО съществуващите разрешения за препарати за растителна защита, съдържащи като активно вещество пиримифос-метил, до 31 октомври 2011 г.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.
   
      Съставено в Брюксел на 7 март 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 214, 17.8.2007 г., стр. 3.
   
      (3)  ОВ L 55, 29.2.2000 г., стр. 25.
   
      ПРИЛОЖЕНИЕ
      В приложение I към Директива 91/414/ЕИО ред 162 се заменя със следното:
      
         
                     „162
                  
                  
                     Пиримифос-метил
                     CAS № 29232-93-7
                     CIPAC № 239
                  
                  
                     
                        O-2-диетиламино-6-метилпиримидин-4-ил
                     
                        O,O-диметилфосфоротиоат
                  
                  
                     > 880 g/kg
                  
                  
                     1 октомври 2007 г.
                  
                  
                     30 септември 2017 г.
                  
                  
                     ЧАСТ A
                     Може да бъде разрешена единствено употреба като инсектицид при складирана реколта.
                     Не се разрешава приложение при използване на преносими механични устройства.
                     ЧАСТ Б
                     При оценяването на заявленията за разрешителни на продукти за растителна защита, съдържащи пиримифос-метил, за употреба, различна от прилагане с автоматизирана система в празни складове за зърнени култури, държавите-членки обръщат специално внимание на критериите, посочени в член 4, параграф 1, буква б), и гарантират, че всички необходими данни и информация са налице преди издаването на такова разрешително.
                     За прилагането на единните принципи от приложение VI се вземат предвид заключенията в доклада за преглед на пиримифос-метил, и по-специално допълнения I и II към него, така, както е финализиран от Постоянния комитет по хранителната верига и здравето на животните на 16 март 2007 г.
                     При тази цялостна оценка държавите-членки трябва да обърнат специално внимание на:
                     
                                 —
                              
                              
                                 безопасността на операторите. Разрешените условия за употреба трябва да налагат използването на подходящи средства за лична защита, включително средства за респираторна защита и за намаляване на риска с цел да се намали излагането на въздействие;
                              
                           
                                 —
                              
                              
                                 излагането на потребителите чрез храната с оглед на бъдещо преразглеждане на максимално допустимите граници на остатъчни вещества.“